**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.12.2024, ora 08.00 – 17.12.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 17.12.2024, ora 07.00**

**RÂURI**

**Debitele au fost relativ staționare,** exceptând râurile din bazinul Prutului, bazinul superior al Oltului şi cursurile Putnei şi Bârladului, unde au fost în uşoară scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Suceava, Moldova, Trotuş, Putna, Rm. Sărat, pe cursul Siretului, pe unii afluenți din bazinul superior al Oltului, afluenții din bazinul Bistriței și mai mici (sub 30% din normalele lunare) pe râurile din bazinele hidrografice: Lăpuș, Crasna, Barcău, Crișuri, Arieș, Timiș, Moravița, Caraș, Nera, Cerna, pe unii afluenți din bazinul Jiului, din bazinul inferior al Oltului și din bazinul superior al Argeșului.

Formațiunile de gheață (gheață la maluri, pod de gheață, năboi) existente s-au menținut fără modificări importante**.**

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi relativ staționare,** exceptând râurile din bazinul Prutului şi cursul Bârladului, unde vor fi în uşoară scădere.

Sunt posibile creșteri ușoare de niveluri și debite, pe unele râuri din zonele de deal și de munte, ca urmare a precipitațiilor mixte, slabe cantitativ și cedării apei din stratul de zăpadă.

Formațiunile de gheață (gheață la maluri, pod de gheață, năboi) existente se vor menține fără modificări importante**.**

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 16.12.2024 – 17.12.2024 **a fost în scadere,** având valoareade **3900 m3/s**, sub media multianuală a lunii **noiembrie (4650 mc/s) şi decembrie (5200 mc/s).**

În aval de Porţile de Fier, debitele au fost în creștere pe sectorul Gruia – Bechet și în scădere pe sectorul Corabia – Tulcea.

**Debitul la intrarea în ţară (secţiunea Baziaş) va fi în scadere (3800 m3/s).**

În aval de Porţile de Fier, debitele vor fi în scădere.

**2.** **Situația meteorologică în intervalul 16.12.2024, ora 09.00 – 17.12.2024 ora 06.00**

**ÎN ŢARĂ**

**Vremea a fost vântoasă în majoritatea zonelor țării.** La munte, la peste 1600 m, intensificările vântului au fost puternice și susținute, cu rafale de 75...90 km/h, iar la altitudini foarte mari îndeosebi în Carpații Orientali și Meridonali de peste 100...110 km/h (atingând temporar 140 km/h în Munții Călimani, la 2000 m) viscolind puternic zăpada depusă în zilele anterioare. Intensificări ale vântului au fost și în restul teritoriului, cu viteze mai mari (de 55...60 km/h și izolat de peste 65...70 km/h) în sudul Transilvaniei și local în Oltenia, Muntenia, Dobrogea și zonele de deal din Moldova. Nebulozitatea a fost mai persistentă în vestul, nordul și centrul țării, iar în regiunile din sud și sud-est cerul a fost variabil, cu înnorări temporare în a doua parte a intervalului. În Maramureș și pe areale mai restrânse în Transilvania au fost precipitații mixte, în Crișana, Banat și Moldova local a plouat, iar la munte pe alocuri a nins. Precipitațiile au fost slabe cantitativ. Cu totul izolat la munte au fost consemnate depuneri de polei.

Este strat de zăpadă în cea mai mare parte a zonei montane și la ora 20 măsura, în platformele stațiilor meteorologice, până la 77 cm în Munții Vrancei și până la 67 cm în Munții Ceahlău și pe suprafețe mici în Transilvania, Maramureș și nordul Olteniei (1...4 cm). Temperaturile maxime, peste normele perioadei mai ales în sudul și în estul țării, s-au încadrat între 1 grad la Sighetu Marmației, Ocna Șugatag, Târgu Lăpuș, Bistrița, Dej și Batoș și 13 grade la Focșani, iar la ora 6 valorile termice erau cuprinse între -1 grad la Bozovici, Timișoara și Târgu Jiu și 11 grade la Bechet. Izolat, noaptea, în depresiuni a fost ceață.

*OBSERVAȚII - de ieri de la ora 6 au fost în vigoare 5 mesaje de atenționare cod galben pentru fenomene meteorologice periculoase imediate: 3 emise de către SRPV Sibiu, 1 de către SRPV Timișoara și 1 de către CNPM pentru Muntenia.*

**LA BUCUREŞTI**

**Vremea a fost în general frumoasă,** iar valorile termice s-au situat peste normele perioadei. Cerul a fost variabil, cu înnorări temporare în orele serii și la începutul nopții. Vântul a suflat moderat, cu ușoare intensificări ziua (rafale în jurul a 40 km/h). Temperatura maximă a fost de 8 grade la Filaret și Afumați și 9 grade la stația meteo Băneasa; la ora 6 se înregistrau 5 grade la toate stațiile meteorologice.

 **3. Prognoza meteorologică în intervalul 17.12.2024, ora 09.00 – 18.12.2024, ora 09.00**

**ÎN ŢARĂ**

**Vremea va fi vântoasă în prima parte a intervalului,** când se vor atinge rafale în general de 50...55 km/h local în Transilvania, Moldova, Dobrogea, Muntenia și Oltenia și pe suprafețe mici în restul teritoriului; la munte vitezele vor fi de 60...90 km/h, iar la altitudini de peste 1600 m în Carpații Meridionali și local în cei Orientali vântul va sufla tare, cu rafale de 90...120 km/h, viscolind puternic zăpada depusă anterior și determinând scăderea vizibilității.

Noaptea, vântul va sufla slab și moderat, cu intensificări îndeosebi în zona înaltă a Carpaților Meridionali și de Curbură (rafale în general de 80...100 km/h). Cerul va fi variabil, cu înnorări îndeosebi în nordul și în centrul teritoriului unde pe arii restrânse vor fi precipitații slabe, predominant sub formă de ploaie. În zona montană, local vor fi precipitații mixte și condiții de polei. Temperaturile maxime, în creștere față de ziua precedentă, vor fi cuprinse 4 și 16 grade, iar cele minime se vor situa între -2 și 6 grade. Mai ales în a doua parte a nopții, pe alocuri se va produce ceață sau nebulozitate joasă în regiunile intracarpatice și izolat în rest.

**LA BUCUREŞTI**

**Vremea se va încălzi,** astfel încât temperatura maximă se va situa în jurul valorii de 14 grade. Cerul va fi variabil, iar vântul va sufla slab și moderat, cu ușoare intensificări ziua când se vor atinge viteze de 35...45 km/h. Temperatura minimă va fi de 0...2 grade.

**4. Buletin nivometeorologic pentru perioada 16.12.2023 ora 20 - 19.12.2023 ora 20**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** |  **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC ÎNSEMNAT (3)** | **RISC MODERAT (2)** |
| **Munţii Parâng-Şureanu** | **RISC MODERAT (2)** | **RISC REDUS (1)** |
| **Munții Țarcu-Godeanu**  | **RISC MODERAT (2)** | **RISC REDUS (1)** |
| **MUNȚII RODNEI** | **RISC MODERAT (2)** | **RISC REDUS (1)** |
| **BISTRIȚEI-** **CEAHLĂU -CĂLIMANI** | **RISC MODERAT (2)** | **RISC REDUS (1)** |
| **Munții Vlădeasa – Muntele Mare, Gilău** | **RISC REDUS (1)** | **RISC REDUS (1)** |

**ZONA MONTANĂ ÎNALTĂ-RISC ÎNSEMNAT (3)**

Vântul puternic va spulbera zăpada existentă la altitudini mari, depunând-o în troiene însemnate pe văi și formând noi plăci de vânt. Zăpada veche este încă ușoară, cu rezistență scăzută și legături slabe între cristale, care permit fisurarea ei cu ușurință. La suprafață se vor forma noaptea cruste subțiri de reîngheț în cursul nopților. Stratul de zăpadă este mai însemnat în Carpații Orientali și estul celor Meridionali, unde depășește local 40…60 cm, iar în zonele adăpostite sunt depozite mari, de până la 1-2 metri.

Stratul fragil din partea superioară a zăpezii se poate rupe/fisura la suprasarcini, sporind astfel riscul declanșării avalanșelor de dimensiuni mici sau medii acolo unde sunt deja acumulări mai consistente. Odată cu încălzirea însemnată din data de 19 decembrie, când valorile diurne de temperatură vor fi pozitive și zăpada de la suprafață se va umezi, va exista riscul declanșării spontane a unor avalanșe de topire de suprafață, risc sporit la trecerea schiorilor sau turiștilor.

Riscul declanșării avalanșelor va fi însemnat în zona înaltă, de peste 1800 m, a Munților Făgăraș și Bucegi, iar în rest va fi moderat sau chiar redus.

**EVOLUȚIA VREMII DIN ULTIMELE ZILE**

În intervalul 12-16.12 vremea a fost apropiată de normalul termic al perioadei și temporar vântoasă. Cerul a fost mai mult noros. Temporar s-au semnalat precipitații predominant sub formă de ninsoare în toate masivele, trecător și mixte în prima parte a intervalului la altitudinile joase din masivele sudice. Cantitățile de apă căzute au fost în general slabe și moderate, iar stratul de zăpadă nu a prezentat variații semnificative.

Vântul a suflat în general moderat, cu intensificări de 60-80 km/h în toate masivele, iar pe creste cu intensificări de 70-90 km/h în prima jumătate a intervalului și de 90-120 km/h în cea de a doua, viscolind ninsoarea sau spulberând zăpada. Local s-a semnalat ceață, asociată temporar și cu depunere de chiciură.

S-au semnalat mai multe curgeri și avalanșe de suprafață în diferite masive.

**În data de 16.12.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali**: 58 cm la Bâlea-Lac, 42 cm la Vf. Omu, 36 cm la Sinaia-1500, 25 cm Cuntu, 24 cm Vf. Țarcu, 22 cm la Parâng, 20 cm la Fundata, 17 cm la Păltiniș, 10 cm la Predeal.

**Carpaţii Orientali**: 77 cm la Vf.Lăcăuți, 66 cm la Ceahlău-Toaca, 52 cm la Bucin, 51 cm la Vf. Călimani, 37 cm la Penteleu, 24 cm la Vf. Iezer.

**Carpaţii Occidentali**: 57 cm la Semenic, 34 cm Stâna de Vale, 10 cm la Băișoara, 9 cm la Vf. Vlădeasa și Roșia Montană.

**PROGNOZA VREMII PENTRU INTERVALUL 16.12-19.12.2024**

În prima zi, vremea va fi vântoasă, cu rafale ce vor atinge în general de 60...90 km/h, iar la altitudini de peste 1600 m în Carpații Orientali și Meridionali vântul va sufla tare, cu rafale de 90...120 km/h, viscolind puternic zăpada depusă anterior și determinând scăderea vizibilității. În noaptea de 17/18.12, vântul va sufla slab și moderat, cu intensificări îndeosebi în zona înaltă a Carpaților Meridionali și de Curbură (rafale în general de 80...100 km/h). Începând din ziua de 18.12, vremea se va încălzi, devenind caldă pentru această perioadă.

Cerul va fi variabil, cu înnorări temporare în masivele nordice, unde trecător vor fi precipitații slabe, mixte.

Vântul va sufla slab și moderat, cu ușoare intensificări la munte, mai ales pe creste.

Local și temporar se va semnala ceață, asociată și cu depuneri de chiciură în zonele înalte.

**Temperaturi prognozate în intervalul 16.12.-19.12.2024:**

**Peste 1800 m:**

**temperaturi minime:** în general între -8…-2 grade.

**temperaturi maxime:** între -5…-1 grad în data de 17 dec, în creștere la -2…2 grade în 18 dec. și 2…5 grade în 19 dec.

**Sub 1800 m:**

**temperaturi minime:** în general între -4…1 grad.

**temperaturi maxime**: între -1…4 grade în data de 17 dec, în creștere la 2…6 grade în 18 dec. și 5…10 grade în 19 dec.

**Vânt la peste 2000 m**: din sector predominant nord-vestic, cu viteze temporare de 90-100 km/h în primele 24 de ore, în diminuare spre sfârșitul intervalului, cu viteze temporare de 40-60 km/h.

**Izoterma de 0 grade**: în urcare, de la 900-1100 m la circa 2500 m.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost evenimente deosebite

* 1. **Pe râurile interioare**

**A.B.A. Buzău-Ialomiţa** monitorizează în continuare prezenţa fenomenului de infiltraţie a apei sărate în albia pârâului Slănic. Se monitorizează din punct de vedere calitativ atat apele evacuate din Salina Slănic cât şi râurile: Slanic, Vărbilau şi Teleajen, din jud. Prahova (legat de fenomenul de diapirism) şi tasare a solului din zona orasului Slanic-Prahova, ca urmare a infiltraţiilor de apă sărată din Mina Victoria, din data de 12.06.2024.

* 1. **Pe Marea Neagră**

Nu au fost evenimente deosebite

1. ***CALITATEA MEDIULUI***
2. **În domeniul aerului**

***Agenţia pentru Protecţia Mediului*** ***Dâmbovița*** informeaza despre **producerea, în data de 16.12.2024, la ora 05:35, unui incendiu la Depozitul de deseuri nepericuloase de pe raza comunei Aninoasa, județul Dâmbovița. Au ars deşeuri menajere, depozitate pe o suprafață de aproximativ 60 mp.** I.S.U. Dâmbovița a intervenit pentru stingerea incendiului in aceeasi zona in care s-au manifestat si incendiile din luna iulie 2024. Operatorul depozitului SC Supercom SA, a comunicat ca reactivarea incendiilor este data de posibilitatea acumularii emisiilor fugitive de gaz metan din interiorul depozitului, deoarece acesta nu are instalate colectoare de gaz de depozit. ISU Dâmbovița a notificat, la ora 11:45, stingerea incendiului (incendiul s-a manifestat intre orele 05:30 – 11:45).

***Agenţia pentru Protecţia Mediului*** ***Dâmbovița*** revine cu informaţii suplimentare despre producerea, în data de 14.12.2024, la ora 18:26, unui incendiu pe raza localității Gamanesti, comuna Conțești, județul Dâmbovița. A ars o cantitate de circa 5 tone de deşeuri menajere, mase plastice și cauciucuri, depozitate necontrolat. I.S.U. Dâmbovița a intervenit pentru stingerea incendiului care a fost lichidat la ora 19:37.

**Agenţia Naţională pentru Protecţia Mediului** informează că, din rezultatele analizelor efectuate în data de 14.12.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**SV-2, mun. Suceava, jud. Suceava;**

**SV-3, oraşul Siret, jud. Suceava;**

**CT-7, mun. Medgidia, jud. Constanta;**

**HD-3, mun. Hunedoara, jud. Hunedoara**

**Agenţia Naţională pentru Protecţia Mediului** informează că, din rezultatele analizelor efectuate în data de 15.12.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**SV-3, oraşul Siret, jud. Suceava;**

**HD-3, mun. Hunedoara, jud. Hunedoara**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 13.12.2024 – 16.12.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Olt: Jud. Braşov:**

 Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt);

- S.C. CTB Fisch S.R.L., com. Prejmer – Piscicultura, Alimentare cu apă păstrăvărie, cauza: Debit de apă scăzut pe canalul de desecare, sat Prejmer, com Prejmer.

- S.C. Siza Prestcom S.R.L., com. Hârseni - Alimentare cu apă - Păstrăvăria Copăcel, sat Copăcel, com. Hârseni - "Debit de apă scăzut pe cursul de apă Sebeș;

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023; Compania Apă Braşov S.A. - Sector Apața - Restricție de apă pentru zonele înalte ale comunei Apața (satul Apața); Compania Apă Braşov S.A. - Sector Rupea- Restricții de apă pentru comuna Racoș (satele Racoş şi Mateiaş) și com. Hoghiz (satele Bogata Olteană și Dopca).

**Notă**: **ABA Argeş-Vedea**, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.

- Se furnizează apâ cu restricții astfel:- în punctul Hogea cca 4 zile pe săptămână; în punctul Peștera cca 4 zile pe săptămână, din com. Mioarele, loc. Mățău-parțial.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

 **Jud. Iași**:

 - Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

 \* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

 \* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui**:

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.

**Jud. Botosani:** 189 localitati dintre care orasul Flamanzi (Localităţi afectate de secetă care nu dispun de sisteme centralizate de alimentare cu apă, ci doar de surse individuale)

**A.B.A. Someş-Tisa – judeţul Maramureş**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).
* Din cauza perioadei de seceta prelungita, în localitatile Somcuta Mare (cu satele aferente) si
Târgu Lapus (cu satele aferente), cantitatea de apa bruta la sursa, este diminuata
considerabil, fiind necesara mentinerea de restrictii si anume: se intra în treapta I de restrictii, respectiv se reduce consumul de apa cu cel putin 10%.

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**A.B.A. Dobrogea-Litoral**

Având în vedere prevederile Planului de restricții și folosire a apelor în perioadele deficitare, pentru B.H. Dunăre 2021-2025, datorită scăderii semnificative în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025, in data de 18.11.2024, nivelul Dunării, respectiv debitul, a atins valoarea de atenționare/avertizare astfel, în Secțiunea Cernavodă s-a înregistrat un debit de 792 mc/s, respectiv un nivel = -38 cm;

 În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

- în scop potabil: S.C. R.A.J.A. S.A. Constanța – Sursa de apă potabilă Cernavodă;

- transport: C.N. A.C.N. Agigea cu alimentare apă din Dunăre;

- industrie: S.C. Sârme și Cabluri S.A. Hârșova;

- piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni.

- Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

**Notă: ABA Argeş-Vedea**, informează că in data de 10 octombrie 2024, urmare a unui incident la CHE Lerești, aceasta a devenit indisponibilă pentru o perioadă mai lungă de timp. În vederea asigurării volumelor de apă necesare pentru operatorul regional de apă EDILUL CÂMPULUNG, începând cu data de 10 octombrie 2024 ora 15.00 a fost deschisă 7 cm vana segment de la golirea de semiadâncime a barajului Râușor pt. evacuarea unui debit de aproximativ 2,0 mc/s. În data de 16 octombrie 2024 a fost închisă total vana segment de la golirea de semiadâncime, fiind deschisă total golirea de by-pass pentru evacuarea unui debit de aproximativ 1,3 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare a EDILUL CÂMPULUNG. În această perioadă de timp, până la repunerea în funcțiune a CHE Lerești, CHE Voinești va funcționa doar pentru menținerea nivelului constant în polderul Lerești.

 **DIRECȚIA COMUNICARE ȘI DIGITALIZARE**